**Greit å vite:**

| **Når jeg leser …** | **da betyr det …** |
| --- | --- |
| definere, å | å beskrive, karakterisere |
| ekspert, en | en person som kan særlig mye om et fag  |
| fin-vær, et | et fint vær |
| forurense, å | å gjøre uren, slippe ut skadelige stoffer eller gasser |
| ha peiling, å | her: å vite |
| hindre, å | å stå i veien for, forhindre, unngå |
| kle, å | å ta på klær |
| klima, et | været på et sted over lengre tid |
| kyst-by, en | en by ved kysten |
| meteorologi, en | læren om vær og klima |
| miste, å | å tape, ikke lenger ha |
| nyte, å | her: å kose seg |
| reversere, å | her: å snu en utvikling, gi motsatt retning |
| svinge, å | å variere |
| vind-blåst | som har mye vind  |
| vær-melding, en | en melding om været, et vær-varsel |

693 – Våren kommer tidligere

 Klar Tale nr. 18 / 2025

Året deles inn års-tider. I Norge er års-tidene vinter, vår, sommer og høst. Års-tidene har egne datoer for start og slutt i kalenderen.

I faget meteorologi er det annerledes. De deler års-tidene inn etter klima. Meteorologene skiller års-tidene etter temperatur i snitt og hvor mye nedbør som kommer årlig.

I Norge sier vi at våren er fra mars til mai. Sommeren er fra juni til august. Høsten er fra september til november. Vinteren er fra desember til februar.

Års-tidene er ganske forskjellige i Norge. Andre steder i verden er forskjellene små. Steder nærme ekvator har omtrent like mye sol hele året. På disse stedene er det vanlig å dele året inn i regn-tid og tørke-tid.

Argentina og New Zealand har også fire års-tider. Men der er års-tidene motsatt av i Norge. De har sommer når vi har vinter.

*Kilder: Lille norske leksikon*

**Spørsmål:**

1. Våren kommer tidligere enn før. Hvor mange dager tidligere kommer våren i Oslo sammenlignet med for 30 år siden?

**Svar:**

2. Hva er en meteorolog?

**Svar:**

3. Hva er en «meteorologisk vår»?

**Svar:**

4. Når er første vår-dag, ifølge kalenderen?

**Svar:**

5. Hvilke steder på Vestlandet har ikke vinter lenger?

**Svar:**

6. Et annet sted i Norge har ikke sommer, ifølge meteorologene. Hvilket sted er dette?

**Svar:**

7. Hvorfor har Norge mange forskjellige klimaer?

**Svar:**

8. Hvor mye tidligere kommer våren i Norge nå enn for 30 år siden, ifølge meteorologene?

**Svar:**

**Oppgave: Sett ordene på rett sted i teksten**

 skylda

 mer

 temperaturen

klode

forurenser

påvirker

 fra

 industri

 tørrere

forandret

Vintrene er varmere enn før

Været på jorda har \_ \_ \_ \_ \_ \_ \_ \_ \_ seg over tid. Klima-endringer har ført til en varmere \_ \_ \_ \_ \_.

Det er mange årsaker til at klimaet endrer seg. Noe er naturlig, som is-tider eller store utbrudd \_ \_ \_ vulkaner.

Mennesker får \_ \_ \_ \_ \_ \_ for at klimaet endrer seg nå. Vi \_ \_ \_ \_ \_ \_ \_ \_ \_ \_ for mye og har gjort for store endringer i naturen.

Når jorda blir varmere, får det store følger. Noen steder blir \_ \_ \_ \_ \_ \_ \_. Andre steder får mer regn og flom. I Norge blir vintrene varmere. Ekstremt vær blir \_ \_ \_ vanlig.

Klima-endringer \_ \_ \_ \_ \_ \_ \_ \_ også dyr og planter. Arter kan dø ut når klimaet endrer seg raskt.

Nesten alle land i verden har signert en avtale om klima. Paris-avtalen sier at \_ \_ \_ \_ \_ \_ \_ \_ \_ \_ \_ \_ på jorda ikke skal stige mer enn 2 grader. Det er sammenliknet med temperaturen på jorda før vi begynte med \_ \_ \_ \_ \_ \_ \_ \_ på 1700-tallet og 1800-tallet. Men det krever en stor innsats å nå dette målet. Vi må gjøre store endringer for å forurense mindre.

*Kilder: Klar Tale, Lille norske leksikon*

Du finner artikkelen du trenger til denne oppgaven i papirutgaven av Klar Tale. Du finner den i e-avisen her: <https://utgave.klartale.no/>

Du finner også artikkelen på klartale.no.

**Om bindestreker:**

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.